《惜花春起早》
宋代·林希逸

苦惜花能好，晴窗唤起频。只忧春去早，却要早寻春。

一片飞愁我，千枝艳恼人。鸣鞭思晓月，化蝶逐香尘。

醉卧狂谁子，吟看睡太真。每因风雨夜，不寝为渠颦。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。